2014-2020.5.4.4. PIIRKONDADE KONKURENTSIVÕIME TUGEVDAMISE INVESTEERINGUD (Lisavoor alates 2021.a.) HINDAMISMETOODIKA

**Keskuste ja tagamaa vaheliste ühenduste, sealhulgas ühistranspordi ning jalg- ja jalgrattateede arendamine**

**1. Taotluste hindamine**

1.1.Nõuetele vastavaks tunnistatud taotlusi hindab rakendusüksuse poolt moodustatud hindamiskomisjon (edaspidi komisjon). Komisjoni liikmed peavad olema erapooletud ja sõltumatud hinnatavatest projektidest, taotlejatest ja partneritest.

1.2.Komisjon hindab nõuetele vastavaks tunnistatud taotlusi järgmiste hindamiskriteeriumite alusel:

|  |  |
| --- | --- |
| Hindamiskriteerium | Osakaal koondhindest |
| Projekti põhjendatus ja mõju meetme eesmärkide saavutamisele | 35% |
| Projekti jätkusuutlikkus | 25% |
| Projekti eelarve põhjendatus, kvaliteet ja kulutõhusus | 25% |
| projekti teostatavus ja kindlustatus ressurssidega | 15% |

Hindamiskriteeriumid on kirjeldatud tulenevalt projekti valdkonnast (turismivaldkond, tööstus- ja ettevõtlusalad, inkubaatorid ja tootearenduskeskused, linnakeskuse avaliku ruumi kaasajastamine, keskuse ja tagamaa ühendused) punktis 2.

1.3. Taotlust hinnatakse skaalal 0–4. Hindamine toimub täisarvudes (0; 1; 2; 3; 4) ning hindamiskriteeriumite hinded ja hindamise koondhinne arvutatakse täpsusega kaks (2) kohta pärast koma kaalutud keskmisena.

Hindamisskaala:

|  |  |  |  |  |  |
| --- | --- | --- | --- | --- | --- |
| Hinne | 0 | 1 | 2 | 3 | 4 |
| selgitus | puudulik | nõrk | keskpärane | hea | Väga hea |

1.4. Taotlusele hindamisel antud koondhinne moodustub nelja hindamiskriteeriumi alusel antud hinnete kaalutud keskmisest.

1.5. Hinnang taotlusele loetakse positiivseks, kui hindamisel antud koondhinne on vähemalt 2,75.

1.6. Positiivse hinnangu saanud taotlused järjestatakse kaalutud keskmise alusel üle-eestilisse pingeritta. Juhul, kui mitme projekti tulemuste koondsumma on võrdne, eelistatakse projekte, mis said hindamiskriteeriumis projekti põhjendatus ja mõju meetme eesmärkide saavutamisele kõrgema hinde.

1.7. Taotlus ei kuulu rahuldamisele juhul, kui selle hindamisel antud koondhinne jääb alla 2,75.

2. **Hindmaiskriteeriumid keskuste ja tagamaa vaheliste ühenduste, sealhulgas ühistranspordi ning jalg- ja jalgrattateede arendamise, projektitaotluste hindamiseks**

|  |
| --- |
| Hindamiskriteerium 1: Projekti põhjendatus ja mõju meetme eesmärkide saavutamisele.  |
| Osakaal koondhindest 35% |
| **Hinnatakse:** Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonna puhul vähemalt viie KOV üksuse ulatuses) või mitut maakonda hõlmava piirkondliku koostööprojekti põhjendatust, terviklikkust ja mõju paremate ühendusvõimaluste loomisele keskuste ja tagamaa vahel ning selle tulemusena töökohtade ja avalike teenuste kättesaadavuse paranemisele. **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte:** * Projekti eesmärgipüstituse põhjendatust - kuivõrd on olemas maakondliku ulatusega või suuremat piirkonda hõlmav probleem, kitsaskoht või kasutamata arenguvõimalus.
* Projekti sekkumisloogika mõjusust - kuivõrd projektis kavandatud tegevused moodustavad ühtse terviku ning võimaldavad saavutada planeeritud väljundid ja tulemused.
* Projektis kavandatud tegevuste vajalikkust projekti eesmärgi (lõpptulemuse) saavutamiseks.
* Milline on projekti mõju töökohtade ja avalike teenuste kättesaadavuse paranemisele.
* Mil määral tagatakse projekti tulemusel arendatava lahendusega keskuse ja tagamaa vahelise ühenduse terviklikkus.
* Kuidas on kaetud toimepiirkonna terviklik ühenduse lahendus ning kuidas projekti abil loodav ühendus ülejäänud ühenduste süsteemi seondub.
 |
| Hinne | Taseme kirjeldus |
| 0 | * Projekti eesmärgipüstitus on nõrgalt põhjendatud - ei ole tuvastatav maakondliku ulatusega või piirkonda hõlmav probleem, kitsaskoht või kasutamata arenguvõimalus.
* Projektis kavandatud tegevused ei vii planeeritud väljundite ja tulemuste saavutamiseni.
* Projektis kavandatud tegevuste vajalikkus projekti eesmärgi saavutamiseks ei ole arusaadav.
* Projekti abil teostatavate säästva ühistranspordi arendamise või jalgsi- ja jalgrattaga liikumise võimaluste arendamise tegevuste abil ei suurene piirkonna elanike liikumisvõimaluste valik või piirkonna elanike arv, kes projekti mõjul potentsiaalselt parendatavat teenust kasutaksid, investeeringuga võrreldes on mõju projektist ebaproportsionaalselt väike.
* Projekti mõju töökohtade ja teenuste kättesaadavuse paranemisele ei ole tõendatud.
* Projektil on olulised negatiivsed kõrvalmõjud.
 |
| 1 | vahepealne tase  |
| 2 | * Projekti eesmärgipüstitus on keskpäraselt põhjendatud - projekti mõju maakonna või suurema piirkonna probleemi, kitsaskoha või kasutamata arenguvõimaluse lahendamisele ei ole otsene või puudutab ainult väikest osa maakonnast või piirkonnast.
* Projektis kavandatud tegevused võimaldavad üldiselt saavutada planeeritud väljundid ja tulemused.
* Mõne projektis kavandatud tegevuse vajalikkus projekti eesmärgi saavutamiseks ei ole arusaadav või ei moodusta kompaktset tervikut.
* Projekti mõjul paraneb töökohtade kättesaadavus projekti lõppedes vähemalt 40 töökoha osas.
* Projekti mõjul ühenduste lahendusega paraneb avalike teenuste kättesaadavus projekti lõppedes vähemalt 400 elanikule (projekti mõjupiirkonnas on vähemalt 400 püsielanikku).
* Projekti abil loodav ühenduste lahendus sobitub mõningal määral ülejäänud ühenduste süsteemi, kuid toimepiirkonnas tervikuna jäävad projektiga mõjutatud liikumisviisi osas endiselt lüngad.
 |
| 3 | Vahepealne tase  |
| 4 | * Projekti eesmärgipüstitus on põhjendatud - on olemas maakonna- või suurema piirkonnaülene probleem, kitsaskoht või kasutamata arenguvõimalus.
* Projekti sekkumisloogika on mõjus - projektis kavandatud tegevused võimaldavad saavutada planeeritud väljundid ja tulemused.
* Kõik projektis kavandatud tegevused moodustavad kompaktse terviku ja on vajalikud projekti eesmärgi saavutamiseks.
* Projekti mõjul paraneb töökohtade kättesaadavus projekti lõppedes vähemalt 200 töökoha osas.
* Projekti mõjul tagatakse tervikliku ühenduste lahendusega parem avalike teenuste kättesaadavus projekti lõppedes vähemalt 2000 elanikule (projekti mõjupiirkonnas on vähemalt 2000 püsielanikku).
* Projekti abil loodav ühenduste lahendus sobitub täielikult ülejäänud ühenduste süsteemi ning võimaldab terviklikult lahendada projektiga mõjutatud liikumisviisi taristu kitsaskohad.
 |

|  |
| --- |
| Hindamiskriteerium 2: Projekti jätkusuutlikkus.  |
| Osakaal koondhindest 25% |
| **Hinnatakse:** Maakondliku tähtsusega projektis (mille mõju avaldub terves maakonnas või Harju maakonna ja Ida-Viru maakonna puhul vähemalt viie KOV üksuse ulatuses) või mitut maakonda hõlmavas piirkondlikus koostööprojektis toodud tegevuste edasist jätkusuutlikkust. **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**: * Kuivõrd jätkusuutlikud on projekti raames kavandatavad tulemused (sh kasusaajate jätkusuutlikkus, rajatavate infrastruktuuriobjektide finantsiline ja halduslik jätkusuutlikkus).
* Kuivõrd terviklikult on lahendatud projektiga mõjutatud liikumisviisi taristu kitsaskohad ja kuivõrd piisav on tegevuste ulatus parendatavate ühenduste jätkusuutlikkuse tagamiseks maakonnas või suuremas piirkonnas.
* Kuivõrd on maakondliku projekti puhul jätkusuutlikkuse tagamiseks vajalike tegevuste puhul kaasatud erinevad kohalikud omavalitsused/osapooled erinevatest kohalikest omavalitsustest ning piirkondliku projekti puhul osapooled erinevatest maakondadest.
* Kuivõrd objekti sihipärane kasutamine on tagatud pädeva haldaja, vajalike partnerite ja piisavate vahendite olemasoluga püsikuludeks.
* Kuivõrd realistlik ja vastavuses objekti pikemajalise tegevuskavaga on kavandatud kulude-tulude prognoos (juhul kui see on projekti iseloomust tulenevalt asjakohane).
* Milline on riskide avaldumise tõenäosus projekti mõju saavutamise seisukohast (sh sise- ja välisriskid), mil määral on riskide maandamise võimalused tagatud.
 |
| Hinne | Taseme kirjeldus |
| 0 | * Tulemuste kestlikkus pärast projekti lõppu ei ole tagatud: projekti elluviimise järgsed tegevused ei ole läbimõeldud, realistlikud või puuduvad nende elluviimiseks vajalikud finants- või muud vahendid.
* Planeeritavate tegevuste valik ei ole terviklik, koosneb üksikutest lõikudest, mis ei sobitu ülejäänud ühenduste süsteemi ja ei lahenda liikumisviisi taristu maakondlikku või suurema piirkonna kitsaskohti, ei ole ühtselt eesmärgistatud, et tagada projektiga parendatavate ühenduste jätkusuutlikkus.
* Maakondliku projekti puhul jätkusuutlikkuse tagamiseks vajalike tegevuste puhul ei ole kaasatud erinevaid kohalikke omavalitsusi/osapooli erinevatest kohalikest omavalitsustest ning piirkondliku projekti puhul osapooli erinevatest maakondadest.
* Tegevuste edasise sihipärase teostamisega seotud püsikulude katmine ei ole tagatud.
* On tuvastatav muu väline risk, mis seab kahtluse alla projekti tulemuste jätkusuutlikkuse ning riski realiseerumise tõenäosus ja mõju on suur.
 |
| 1 | Vahepealne tase |
| 2 | * Projekti elluviimise järgne tegevusplaan on üldiselt realistlik, tulemuste kestlikkus pärast projekti lõppu on tõenäoline.
* Projektijärgne toimimissuutlikkus on üldjoontes tagatud: vajalikud ressursid on olemas või tõenäoliselt võimalikud kaasata.
* Planeeritavate tegevuste valik koosneb erinevatest lõikudest, kuid ei loo terviklahendust ja ei sobitu täielikult ülejäänud ühenduste süsteemi, et tagada projektiga parendatavate ühenduste jätkusuutlikkus maakonnas või suuremas piirkonnas.
* Maakondliku projekti puhul jätkusuutlikkuse tagamiseks vajalike tegevuste puhul on kaasatud mõned üksikud kohalikud omavalitsused/osapooled erinevatest kohalikest omavalitsustest ning piirkondliku projekti puhul mõned üksikud osapooled erinevatest maakondadest
* Objekti edasise sihipäras kasutamise osas ei ole toetuse saajal endal kinnitatult piisavalt rahalisi vahendeid püsikuludeks, kuid need on tõenäoliselt võimalik saada.
* Riskide avaldumise tõenäosus projekti mõju saavutamise seisukohast on keskpärane, nendega toimetulek riski ilmnemisel on üldiselt tagatud.
 |
| 3 | Vahepealne tase  |
| 4 | * Projekti elluviimise järgne tegevusplaan on põhjalik ja realistlik, tulemuste kestlikkus pärast projekti lõppu on tagatud.
* Projektijärgne toimimissuutlikkus on tagatud väga heal tasemel: vajalikud ressursid on olemas.
* Planeeritavate tegevuste valik on kompleksne terviklahendus, mis sobitub täielikult ülejäänud ühenduste süsteemi, ja ühtselt eesmärgistatud, et tagada projektiga parendatavate ühenduste jätkusuutlikkus.
* Maakondliku projekti puhul jätkusuutlikkuse tagamiseks vajalike tegevuste puhul on kaasatud olulisel määral kohalikke omavalitsusi/osapooli erinevatest kohalikest omavalitsustest ning piirkondliku projekti puhul olulisel määral osapooli erinevatest maakondadest
* Objekti edasiseks sihipäraseks kasutamiseks on piisavad rahalised vahendid püsikuludeks.
* Riskide avaldumise tõenäosus projekti mõju saavutamise seisukohast on madal või maandatav kavandatud tegevuste abil.
 |

|  |
| --- |
| Hindamiskriteerium 3: Projekti eelarve põhjendatus ja kvaliteet, kuluefektiivsus.  |
| Osakaal koondhindest 25%. |
| **Hinnatakse:**Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonna puhul vähemalt viie KOV üksuse ulatuses) või mitut maakonda hõlmava piirkondliku koostööprojekti eelarve põhjendatust, kvaliteeti ja kuluefektiivsust.**Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**: * Kuivõrd põhjendatud ja optimaalne on projekti eelarve tegevuste elluviimiseks ja oodatavate tulemuste saavutamiseks.
* Kuivõrd taotluses toodud eelarve on läbipaistev ja detailne.
* Kuivõrd kuluefektiivne on projekti eelarve - projekti eelarve vastavus turuhindadele.
* Kuivõrd projekti eelarves ettenähtud kulud on kõik projekt elluviimise seisukohast vajalikud (kuivõrd sisaldab projekti eelarve põhjendamatuid või ebamõistlikke kulusid)
 |
| Hinne | Taseme kirjeldus |
| 0 | * Taotluses toodud projekti eelarve ei ole läbipaistev ja toetatavateks tegevusteks planeeritud kulud ei ole piisavalt põhjendatud.
* Enamus taotluse eelarves välja toodud kulusid on reaalsest turuhinnast selgelt üle- või alahinnatud ja toetuse kasutamine ei ole efektiivne.
 |
| 1 | Vahepealne tase  |
| 2 | * Taotluses toodud projekti eelarve on üldjoontes selge, kuid tegevusteks planeeritud kulud ei ole nende elluviimiseks optimaalsed ja on osaliselt põhjendamata.
* Enamus taotluse eelarves välja toodud kulusid vastavad reaalsele turuhinnale, kuid toetuse kasutamine on vähe efektiivne.
 |
| 3 | Vahepealne tase |
| 4 | * Taotluses toodud projekti eelarve on detailne, kõik tegevusteks planeeritud kulud on optimaalsed ja efektiivsed ning projekti elluviimise seisukohast põhjendatud.
* Kõik taotluse eelarves välja toodud kulud vastavad ligikaudu reaalsele turuhinnale ja toetuse kasutamine on efektiivne.
 |

|  |
| --- |
| Hindamiskriteerium 4: Projekti teostatavus ja kindlustatus ressurssidega |
| Osakaal koondhindest 15%. |
| **Hinnatakse:** Maakondliku tähtsusega projekti (mille mõju avaldub terves maakonnas või Harju maakonna ja Ida-Viru maakonna puhul vähemalt viie KOV üksuse ulatuses) või mitut maakonda hõlmava piirkondliku koostööprojekti puhul taotleja finantsvõimekust, finantsriskide esinemise tõenäosust, projekti meeskonna olemasolu ja kompetentse. **Hindamisel arvestatakse maakondliku tähtsusega või piirkondliku koostööprojekti puhul järgmiseid aspekte**: * Kuivõrd on projekti elluviimise ajakava realistlik ja arvestab võimalike viivitustega elluviimise erinevates etappides.
* Milline on taotleja finantsvõimekus ning kas projekti elluviimiseks vajalik omafinantseering on tagatud (sh vajalik lisanduv likviidsus tegevuste elluviimisel) ja selle kohta kinnitused esitatud. Juhul kui kaasatakse väliseid finantseerimisvõimalusi, siis kas nende saamine on realistlik ja tõendatud.
* Milline on finantsriskide esinemise tõenäosus.
* Juhul kui objekti terviklik väljaarendamine sisaldab meetme tingimustele mittevastavaid tegevusi või kulusid või eeldab partnerite täiendavaid investeeringuid, siis kas vajalikud partnerid on kaasatud ja katteallikad meetmest mittetoetatavate tegevuste osas on olemas.
* Milline on projekti meeskonna võime projekti ellu viia (kuivõrd on projektijuhtimine organisatsiooniliselt kindlustatud, kas projektijuht ja –meeskonnaliikmed omavad vajalikku oskusteavet ja kogemusi projekti edukaks elluviimiseks või kas on kaasatud vajalikud eksperdid või oskusteave muul moel).
* Kui projekti elluviimine eeldab partnerite kaasamist, siis kas vajalikud partnerid on kaasatud ning kuidas on kindlustatud partnerite koostöö kokkulepped koos kõigi osapoolte õiguste, kohustuste ja vastutusega).
 |
| Hinne | Taseme kirjeldus |
| 0 | * Projekti elluviimise ajakava ei ole realistlik ja ei arvesta võimalike viivitustega elluviimise erinevates etappides.
* Taotleja finantsvõimekus ei ole piisav, et tagada projekti omafinantseerimine, taotlejal puuduvad võimalused täiendavate finantsvahendite kaasamiseks taotluses toodud tegevuste elluviimiseks.
* Projekti elluviimise võimekus ei ole tõendatud. Projekti meeskond on komplekteerimata.
* Kui partnereid on kaasatud, siis koostöö on planeerimata, kohustused, vastutused ja õigused on läbi mõtlemata ja kokku leppimata.
 |
| 1 | Vahepealne tase |
| 2 | * Projekti elluviimise ajakava on üldiselt realistlik, kuid ei arvesta täielikult võimalike viivitustega elluviimise erinevates etappides.
* Taotleja finantsvõimekus on üldiselt piisav, et kindlustada taotluses toodud tegevuste omafinantseerimine. Taotlejal on tõenäoliselt võimalik kaasata täiendavaid finantsvahendeid taotluses toodud tegevuste elluviimiseks.
* Projekti elluviimise võimekus on üldiselt keskpärane.
* Projekti meeskond on komplekteeritud ja/või teenusena sisse ostetud.
* Projekti meeskond on üldiselt piisava suurusega projektis kavandatud tegevuste teostamiseks, kuid osad vajalikud valdkondlikud kompetentsid puuduvad ja/või vastutusvaldkonnad ei ole selgelt jaotatud/vastutajad määramata.
* Kui projekti elluviimine eeldab partnerite kaasamist, siis neid on kaasatud. Kaasatud partnerite koostöö on üldiselt planeeritud, kuid ei ole selgelt kokku lepitud vastutuse jaotus, õigused ja kohustused.
 |
| 3 | Vahepealne tase |
| 4 | * Projekti elluviimise ajakava on realistlik ja arvestab võimalike viivitustega elluviimise erinevates etappides.
* Taotleja finantsvõimekus on piisav ja selgelt tõendatud, et kindlustada taotluses toodud tegevuste elluviimiseks vajalik omafinantseerimine ja jätkutegevuste läbiviimine.
* Projekti elluviimise võimekus on väga hea.
* Projekti meeskond on komplekteeritud ning kõik vajalikud kompetentsid on olemas.
* Projekti meeskond on optimaalse suurusega kavandatud tegevuste teostamiseks nii projekti elluviimise faasis kui sellele järgneval.
* Elluviidavatele tegevustele on vastustajad määratud.
* Kui projekti elluviimine eeldab partnerite kaasamist, siis vajalikud partnerid on kaasatud, koostöö on planeeritud, kokku on lepitud vastutuse jaotus, õigused ja kohustused.
 |